आनंदपाल के नाम पर शेयर ब्रोकर का अपहरण कर फिरौती के ~ 21 लाख वसूले
^शेयर ब्रोकर विजय सोलंकी ने 21 लाख रुपए लूटने की रिपोर्ट दी है। पुलिस ने मुकदमा दर्ज कर लिया है और तहकीकात की जा रही है। -डॉ. अमनदीपसिंह कपूर, एसपी बीकानेर
क्राइम रिपोर्टर | बीकानेर
पांचहथियारबंद लोगों ने पिस्तौल दिखाकर शेयर ब्रोकर का अपहरण किया और आनंदपाल के नाम पर धमकाकर उससे फिरौती के 21 लाख रुपए वसूल लिए। वारदात के बाद अपराधियों ने शेयर ब्रोकर को सुनसान जगह पर छोड़ा और फरार हो गए।
व्यास कॉलोनी निवासी शेयर ब्रोकर विजय सोलंकी उर्फ बबलू की ओर से सदर थाना पुलिस को दी गई रिपोर्ट में बताया गया है कि वह मंगलवार को सायंकाल म्यूजियम ग्राउंड में घूमने गया था। वहां रात को करीब 7.45 बजे वापस जाने के लिए कलेक्टर कोठी के पास खड़ी अपनी स्कार्पिओ गाड़ी में बैठने लगा तो अचानक पीछे से आए शख्स ने पकड़ लिया कनपटी पर पिस्तौल लगा दी।
शेष| पेज 4
चारअन्य लोगों ने उसे गाड़ी में धकेला और सभी अंदर बैठ गए। पांचों ने पिस्तौल दिखाकर शेयर ब्रोकर को धमकाया और उसे सर्किट हाउस से जयपुर बाइपास की तरफ ले गए। रास्ते में हथियारबंद लोगों ने खुद को गैंगस्टर आनंदपाल के आदमी बताते हुए शेयर ब्रेकर को जान से मारने की धमकी दी और घर से रुपए मंगवाने के लिए कहा। शेयर ब्रोकर ने मोबाइल से बात कर घर पर रखे 11 लाख रुपए मंगवाए। सोलंकी का पुत्र खुशाल रुपए लेकर शिवबाड़ी से आगे बल्लभ गार्डन के पास पहुंचा। अपराधियों ने उससे रुपए लिए और शेयर ब्रोकर को लेकर वहां से रवाना हो गए। उन्होंने और रुपए मांगे तो शेयर ब्रोकर ने अपने मुनीम प्रमोद गुप्ता को फोन कर 10 लाख रुपए रानीबाजार इंडस्ट्रियल एरिया में सीने मैजिक के पास मंगवाए। अपराधियों ने उससे रुपए लिए और शेयर ब्रोकर की आखों पर पट्टी बांधकर उसे लेकर बल्लभ गार्डन में सुदर्शना नगर रोड पर पहुंच गए। रात को करीब 11 बजे अपराधियों ने शेयर ब्रोकर को गाड़ी सहित वहीं छोड़ा और फरार हो गए। शेयर ब्रोकर नागणेचीजी मंदिर पहुंचा और अपने जानकारों को फोन कर घटना के बारे में बताया। रात को करीब 12 बजे शेयर ब्रोकर और उसके साथी सदर पुलिस थाने पहुंचे और वारदात की जानकारी दी। पुलिस ने मौका मुआयना किया और बदमाशों की खोजबीन शुरू की, लेकिन उनका पता नहीं चल पाया है। सदर थाना पुलिस ने बुधवार को मुकदमा दर्ज किया।
hin_Deva hin_Deva mai_Deva hin_Deva hin_Deva hne_Deva hin_Deva